11.10.20

אל: מנהלת הליגות המקצועניות

עבור: אייל ליפשיץ, סמנכ"ל כספים

הפועל קטמון ירושלים - דו"ח על תיאור הפעילות, יוני 2019 - מאי 2020

אופן ההתאגדות - הקבוצה פועלת במסגרת עמותת "קטמון, מועדון אוהדים". העמותה הוקמה בחודש מאי 2009. החל מעונת 20/21 שונה שם הקבוצה להפועל ירושלים.

היקף התקציב - לתקופה:9,785,858 - התקציב כולל את כל פעילויות העמותה - כולל מחלקת הנוער, הילדות, הפעילויות החברתיות, המנהלה וההשקעות בציוד קבוע.

מדיניות רכש - הקבוצה הבוגרת שיחקה בתקופה הנ"ל בליגה הלאומית, שנה חמישית ברציפות. הקבוצה התבססה על בעיקר על שחקני בית ושחקנים צעירים שהוחתמו לטווח ארוך, מה שהקל על המועדון לצלוח את משבר הקורונה. עלות הקבוצה הבוגרת היא כ-50% מתקציב העמותה.

מכירות שחקנים – בעבור עונת 2019/20 לא היו עסקאות משמעותיות שהשפיעו על התקציב.

הכנסות אחרות - תקציב הקבוצה התבסס על דמי חברות בעמותה, ספונסרים , תרומות שונות, הקצבות הטלוויזיה והסכם השיווק.

מדיניות נוער - הקבוצה מיישמת תכנית ארוכת טווח הכוללת השקעה אדירה במחלקת הנוער, מקצועית וחינוכית, כולל הפעלת אקדמיה ופתיחת 13 קבוצות תחרותיות (כולל בנות), וזאת למרות בעיית תשתיות קשה ביותר בירושלים. קבוצת נערים א' של המועדון העפילה לליגת העל.

השקעת בעלים - העמותה גייסה דמי חבר בסכום של כ-800,000 ש"ח.

אירועים מהותיים שאירעו במהלך השנה - הקבוצה סיימה בפעם החמישית ברציפות בפלייאוף העליון של הליגה הלאומית. פעילות הנוער והפעילות החברתית הופסקו במהלך מרץ בגלל נגיף הקורונה – מה שעתיד להשפיע על עונת 20/21.

החלטות שהשפיעו על התאגיד- כאמור, במהלך קיץ 2020 שינתה הקבוצה את שמה להפועל ירושלים.

בתודה ובברכה, אורי שרצקי, מנכ"ל

הפועל ירושלים – קטמון מועדון אוהדים